
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Παράταση προθεσμίας πληρωμής των δόσεων της έκτακτης εφάπαξ 
εισφοράς ακινήτων του Ν. 2019/92. 1 

Καθορισμός αρμοδιοτήτων του Δ.Σ. των Νοσηλευτικών Ιδρυμάτων 
του Ν.Δ. 2592/53 καθώς και του τρόπου λειτουργίας αυτών 
κ.λπ.,........ 2 

Συγκρότηση Οργανωτικής - Εκτελεστικής Επιτροπής Πανευρωπαϊ¬ 
κού Πρωταθλήματος Εφήβων Πυγμαχίας 1993. 3 

Κατανομή οργανικών θέσεων στις κεντρικές υπηρεσίες του ΥΠΕ- 
ΧΩΔΕ. 4 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αρ>8. 1110656/1355/Α0013 ΠΟΛ 1241 (1) 


Παράταση προθεσμίας πληρωμής των δόσεων της έκτακτης εφάπαξ ει¬ 
σφοράς ακινήτων του Ν. 2019/92. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 6 του Ν. 2019/1992 (ΦΕΚ 34 Α’), με 
τις οποίες παρέχεται εξουσιοδότηση στον Υπουργό των Οικονομικών να 
καθορίζει με αποφάσεις του κάθε αναγκαία λεπτομέρεια για την εφαρ¬ 
μογή των διατάξεων του δευτέρου κεφαλαίου του νόμου αυτού. 

2. Τις αποφάσεις μας αριθ. 1083991/937/27.8.92, 1086117/ 
979/4.9.92, 1088518/8893-2/15.9.92 και 1096263/1079/ 
2.10.92 με τις οποίες χορηγήθηκε παράταση των προθεσμιών καταβο¬ 
λής της έκτακτης εφάπαξ εισφοράς και προσκόμισης δικαιολογητικών 
για τον εκ μέρους των ΔΟΥ νέο υπολογισμό της εισφοράς. 

3. Την κοινή απόφαση του Πρωθυπουργού και του Υπουργού Οικο¬ 
νομικών ΑΠΥ 1847/1078399/1182/0001/7.8.92 (ΦΕκ 525 Β% 
με την οποία ανατίθεται στον Υφυπουργό Οικονομικών η άσκηση αρμο¬ 
διοτήτων επί θεμάτων της Γενικής Διεύθυνσης Φορολογίας και Δημο¬ 
σίας Περιουσίας, αποφασίζουμε: 

Παρατείνουμε την ημερομηνία πληρωμής των δόσεων (πρώτης και 
δεύτερης) της έκτακτης εφάπαξ εισφοράς ακινήτων του Ν. 2019/ 
1992, ως και υποβολής δικαιολογητικών στις οικείες ΔΟΥ για νέο υπο¬ 
λογισμό της εισφοράς αυτής μέχρι και την 20 Νοεμβρίου 1992. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 6 Νοεμβρίου 1992 

Ο ΥΦΥΠΟΥΡΓΟΣ 

ΜΙΧ. ΓΑΛΕΙΜΙ ΑΙΜΟΣ 


Αριθ. Α3α/οικ. 10358 * (2) 

Καθορισμός αρμοδιοτήτων του Δ.Σ. των Νοσηλευτικών Ιδρυμάτων του 

Ν.Δ. 2592/53 καθώς και του τρόπου λειτουργίας αυτών κ.λπ. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη τις διατάξεις: 

α) Του άρθρου 19 του Ν. 1599/86 «Σχέσεις Κράτους - Πολίτη 
κ.λπ.» (ΦΕΚ 78/11.8.86 Τ.Α.). 

β) Του Π. Δ/τος 138/92 «Περί Οργανισμού του Υπουργείου 
Υγείας, Πρόνοιας και Κοιν. Ασφαλίσεων» (ΦΕΚ 68/22.4.92 τ.Α Ψ ). 

γ) Του άρθρου 55 του Ν. 2071/92 «Περί εκσυγχρονισμού και Οργά¬ 
νωσης Συστήματος Υγείας» (ΦΕΚ 123/15.7.92 τ.Α’), αποφασί¬ 
ζουμε: 

Άρθρο 1 

Αρμοδιότητες του Διοικητικού Συμβουλίου 

1. Το Διοικητικό Συμβούλιο κάθε Νοσοκομείου αποτελεί το ανώτατο 
όργανο, το οποίο διοικεί το Νοσοκομείο και διαχειρίζεται όλη την κινητή 
και ακίνητη περιουσία αυτού σύμφωνα με τις κείμενες διατάξεις. 

2. Λαμβάνει αποφάσεις για την εκπλήρωση των σκοπών και στόχων 
του Νοσοκομείου. 

3. Εισηγείται για τυχόν μεταβολή του Οργανισμού του Νοσοκομείου 
και των θέσεων προσωπικού και υποβάλλει την σχετική πρότασή του 
στην αρμόδια Υπηρεσία. 

4. Αποφασίζει για την ανάγκη πρόσληψης του απαραίτητου προσω¬ 
πικού και για τις υπηρεσιακές μεταβολές αυτού, σύμφωνα με την ισχύ- 
ουσα Νομοθεσία. 

5. Ασκεί την πειθαρχική εξουσία επί του προσωπικού του Ιδρύματος 
και επιβάλλει, σε πρώτο βαθμό, τις πειθαρχικές ποινές κατά τις κείμε¬ 
νες διατάξεις. 

6. Αναθέτει την διενέργεια ελέγχων σε υπαλλήλους της δικαιοδοσίας 
του ή σε μέλος του Δ.Σ., για την εξέταση θεμάτων του Νοσοκομείου. 

7. Εγκρίνει τον προϋπολογισμό του Νοσ/μείου τις αναγκαίες, κατά 
την εκτέλεσή του τροποποιήσεις, τις αναμορφώσεις του, καθώς και τον 
απολογισμό της οικονομικής χρήσης κάθε έτους βάσει των εισηγήσεων 
και έχει την ευθύνη για την εντός 3 μηνών, από το τέλος του κάθε έτους, 
δημοσίευσή του σε μια ημερήσια εφημερίδα του Νομού ή της οικείας 
Υγειονομικής περιφέρειας του Νοσηλευτικού Ιδρύματος. 

8. Αποφασίζει και ιεραρχεί τις ανάγκες προμήθειας, του πάσης «ρύ¬ 
σεως εξοπλισμού του Νοσ/μείου καθώς και της εκτέλεσης πάσης φύ- 
σεως έργων. 

9. Συγκροτεί τις Επιτροπές διαγωνισμών και αξιολόγησης των προ¬ 
σφορών και εγκρίνει την κατακύρωση των διαγωνισμών. 

10. Εγκρίνει την σκοπιμότητα προμηθειών και εκτέλεσης εργασιών 
για ποσά, μέχρι του ύψους των οποίων επιτρέπεται κάθε φορά ή άνευ 
δημοσίου διαγωνισμού κατάρτιση συμβάσεων, καθώς και για τα οριζό¬ 
μενα ποσά μέχρι του ύψους των οποίων επιτρέπεται η απ’ ευθείας, άνευ 

δημοσίου διαγωνισμού κατάρτιση συμβάσεων συνεπαγόμενων έσοδο 
του Νοσοκομείου. 

11. Αποφασίζει για την αποδοχή δωρεών και κληροδοτημάτων υπέρ 
του Νοσ/μείου και ενεργεί για την καλύτερη αξιοποίηση του προϊόντος 
εκποίησης των περιουσιακών στοιχείων αυτού. 

12. Το Δ.Σ. με απόφαση του μπορεί να μεταβιβάζει αρμοδιότητες 
στο Γεν. Διευθυντή, το έργο του οποίου και ελέγχει. 

13. Εγκρίνει την ετήσια έκθεση πεπραγμένων του έργου και των 
δραστηριοτήτων του Νοσοκομείου. 

Άρθρο 2 

Τρόπος λειτουργίας Δ.Σ. 

1. Το Δ.Σ. συνεδριάζει τακτικά δύο (2) φορές το μήνα και έκτακτα 
όπου υπάρχει ανάγκη κατόπιν πρόσκλησης των μελών (τακτικών ή 
αναπληρωματικών) από τον Πρόεδρο. 

Με την πρόσκληση κοινοποιείται στα μέλη και η Η.Δ. με αντίγραφα 
των εισηγήσεων των θεμάτων τουλάχιστον 3 ημέρες πριν από κάθε συ¬ 
νεδρίαση. Στην Η.Δ. αναγράφεται η ημερομηνία, η ώρα και ο τόπος της 
συνεδρίασης. 

Δεν απαιτείται πρόσκληση των μελών όταν έχουν προκαθοριστεί τα¬ 
κτές ημέρες συνεδριάσεων, όταν το μέλος έχει δηλώσει από πριν ότι κω¬ 
λύεται να συμμετάσχει ή όταν υπάρχει αντικειμενική αδυναμία συμμε¬ 
τοχής του. 

2. Η Εισήγηση των θεμάτων γίνεται από τον Γ. Δ/ντή (σύμφωνα με 
τις διατάξεις της παρ. 8 του άρθρου 55 του Ν. 2071/92) όπου υπάρχει, 
ή από τον Προϊστάμενο της Διοικητικής Υπηρεσίας στις λοιπές περι¬ 
πτώσεις. 

3. Θέματα που δεν αναφέρονται στην ημερήσια διάταξη δεν συζητού- 
νται, εκτός αν πρόκειται για επείγον θέμα, οπότε συζητείται εφόσον γίνει 
δεκτό ομόφωνα. 

4. Το Δ.Σ. βρίσκεται σε απαρτία όταν τα παρόντα μέλη είναι περισσό¬ 
τερα από τα απόντα. Μεταξύ των παρόντων να είναι ο Πρόεδρος ή ο 
Αντιπρόεδρος. Μπορεί να λειτουργήσει με ελλειπή συγκρότηση, όχι 
όμως πέρα από ένα τρίμηνο και όταν κατά την διάρκεια της λειτουργίας 
του μέλη του πέθαναν ή δεν αποδέχθηκαν το διορισμό τους, ή αποχώρη¬ 
σαν για οποιαδήποτε αιτία. 

5. Οι αποφάσεις λαμβάνονται κατά πλειοψηφία των μελών. 

Σε περίπτωση ισοψηφίας υπερισχύει η άποψη εκείνη με την οποία 
τάσσεται η άποψη του Προέδρου. 

6. Κατά τις συνεδριάσεις του Δ.Σ. τηρούνται πρακτικά τα οποία πρέ¬ 
πει να μνημονεύουν οπωσδήποτε τους αριθμούς πρακτικών ή αποφά¬ 
σεων και στα οποία υποχρεωτικά η γνώμη των μειοψηφούντων πρέπει 
να καταχωρείται. Εφόσον δεν υπάρχει μειοψηφούσα γνώμη η απόφαση 
του Δ.Σ. θεωρείται ομόφωνη. 

Τα πρακτικά υπογράφονται από τον Πρόεδρο, τα μέλη και τον Γραμ- 
ματέα του Δ.Σ. Η υπογραφή του Προέδρου ή του αναπληρωτή του αρκεί 
για την υπόσταση κάθε πράξης του Δ.Σ. 

7. Χρέη Γραμματέα εκτελεί υπάλληλος του Νοσ/μείου που ορίζεται 
με απόφαση του Δ.Σ. μαζί με τον αναπληρωτή του. Ο Γραμματέας έχει 
την ευθύνη για την τήρηση των πρακτικών των συνεδριάσεων και της 
αλληλογραφίας του Δ.Σ. σε ειδικό αρχείο. 

8. Μετά την λήξη της θητείας (2ετίας) του, το Δ.Σ. και μέχρι να ορι- 
σθεί το νέο Δ.Σ. και για χρονικό διάστημα 3 μηνών, εξακολουθεί να 
ασκεί τα καθήκοντά του κανονικά. 

9. Στις συνεδριάσεις του Δ.Σ. μετέχουν τα μέλη του Δ.Σ., ο Γραμμα- 
τέας και μόνο όσα άλλα πρόσωπα έχουν κληθεί εγγράφως από το Δ.Σ. 
να συμμετέχουν για συγκεκριμένο θέμα. 

Συμμετοχή προσώπου χωρίς έγγραφη πρόσκληση δεν επιτρέπε¬ 
ται. 

Άρθρο 3 

Υποχρεώσεις και καθήκοντα Προέδρου, Αντιπροέδρου 
και μελών του Δ.Σ. 

Α. Ο Προέδρος του Δ.Σ. έχει τις ακόλουθες αρμοδιότητες: 

1. Συγκαλεί σε συνεδριάσεις του Δ.Σ., τακτικά δύο (2) φορές το μήνα, 
εκτάκτως όσες φορές κρίνει απαραίτητο ή το ζητήσουν 4 τουλάχιστον 
μέλη. Καθορίζει τις ημερομηνίες συνεδριάσεων, τα προς συζήτηση θέ¬ 
ματα, υπογράφει την ημερήσια διάταξη και διευθύνει τις συνεδριάσεις 
αυτού. 

2. Εκπροσωπεί το Νοσηλευτικό Ίδρυμα στις μετά των τρίτων σχέ¬ 
σεις και συναλλαγές, καθώς επίσης και ενώπιον κάθε δικαστικής αρχής. 


Μπορεί την εκπροσώπησή του αυτή, για συγκεκριμένη υπόθεση, να 
αναθέσει στον Αντιπρόεδρο ή μέλος του Δ.Σ. 

Υπογράφει, όλες τις συμβάσεις του Νοσ/μείου, τον Προϋπλογισμό, 
τον Ισολογισμό και Απολογισμό. Υπογράφει τις πράξεις για κάθε μετα¬ 
βολή της υπηρεσιακής κατάστασης των Προϊσταμένων των Οργανικών 
Μονάδων του Νοσ/μείου και τα θέματα μετακίνησης όλου του προσω¬ 
πικού, ύστερα από απόφαση του Δ.Σ. 

3. Ασκεί τις αρμοδιότητες του Γεν. Δ/ντή (όπου υπάρχει), σε περί¬ 
πτωση κωλύματος ή αποχής αυτού. 

4. Συμμετέχει ως τακτικό μέλος στις συνεδριάσεις του ΠΕΣΥ της 
Υγειονομικής Περιφέρειας του Νοσ/μείου. 

5. Συγκροτεί ομάδες εργασίες ή επιτροπές από το επιστημονικό ή 
λοιπό προσωπικό, για τη μελέτη ή παροχή γνωμοδοτήσεως σε θέματα, 
που υπάγονται στις δραστηριότητες του Νοσ/μείου. 

6. Με απόφασή του, που ανακαλείται οποτεδήποτε, μπορεί να αναθέ¬ 
τει σε μέλη του Δ.Σ. την άσκηση ορισμένων αρμοδιοτήτων, που αναφέ- 
ρονται στην απόφαση αυτή. 

7. Οφείλει να υποδεχθεί κατά τη λήξη της θητείας του Δ.Σ. τη νέα 
διοίκηση του Νοσ/μείου και να παραδώσει σε αυτή κάθε στοιχείο που 
κατέχει το Δ.Σ. (τα πρακτικά συνεδριάσεων, το εμπιστευτικό αρχείο του 
Δ.Σ.) και να παράσχει κάθε απαραίτητη πληροφορία για την απρόσκο¬ 
πτη συνέχιση της διοίκησης του Νοσοκομείου. Για την παράδοση ή πα¬ 
ραλαβή συντάσσεται σχετικό πρακτικό. 

Β. Ο Αντιπρόεδρος του Δ.Σ. έχει τις ακόλουθες αρμοδιότητες: 

1. Αναπληρώνει τον Πρόεδρο του Δ.Σ. ελλείποντα, απόντα ή κωλυό¬ 
μενο, σε όλες τις αρμοδιότητες και εξουσίες αυτού. 

2. Ασκεί την εκπροσώπηση του Νοσηλευτικού Ιδρύματος, την οποία 
του αναθέτει ο Προέδρος του Δ.Σ. κατά τα οριζόμενα στην παρ. Α2 του 
παρόντος άρθρου. 

Γ. Τα μέλη του Δ.Σ. έχουν τις ακόλουθες υποχρεώσεις και αρμοδιό- 
τητες: 

1. Αναπληρώνουν τον Πρόεδρο ελλείποντα, απόντα ή κωλυόμενο σε 
όσες αρμοδιότητες, εξουσίες έχουν ορισθεί από τον Πρόεδρο για την 
αναπλήρωση αυτή και εφ’ όσον δεν υπάρχει Αντιπροέδρος, ή απουσιάζει 
ή κωλύεται. 

2. Ασκούν την εκπροσώπηση του Νοσηλευτικού Ιδρύματος, την 
οποία τους αναθέτει ο Πρόεδρος κατά τα οριζόμενα στην παράγραφο Α2 
του παρόντος άρθρου. 

3. Όλα τα μέλη του Δ.Σ. έχουν υποχρέωση να προσέρχονται στις συ¬ 
νεδριάσεις αυτού, τακτικές και έκτακτες, όταν καλούνται να διατυπώ¬ 
σουν τις απόψεις τους επί των συζητουμένων θεμάτων και εφ’ όσον δια¬ 
φωνούν να αιτιολογήσουν την διαφωνία τους, η οποία και θα γράφεται 
στα πρακτικά. 

4. Τα μέλη που διορίζονται σε αντικατάσταση άλλων, υπηρετούν για 
το υπόλοιπο της θητείας των αντικαθιστάμενων μελών. 

5. Μέλος που δεν παρίσταται αδικαιολόγητα σε 3 συνεχείς συνεδριά¬ 
σεις εκπίπτει αυτοδίκαια από το αξίωμα του μέλους και κινείται η διαδι¬ 
κασία αντικατάστασής του. 

6. Τα μέλη του Δ.Σ. κατά τη διάρκεια της θητείας τους υπέχουν τις 
ευθύνες των Δημοσίων Υπαλλήλων. 

Άρθρο 4 

Διαδικασία εκλογής αιρετών μελών 

Τα αιρετά μέλη που προβλέπονται από τις διατάξεις της παρ. 2 του 
άρθρου 55 του Ν. 2017/92 να συμμετέχουν στα Δ.Σ. των νοσηλευτι¬ 
κών Ιδρυμάτων του Ν.Δ. 2592/53 εκλέγονται ως ακολούθως: 

1. Δικαίωμα συμμετοχής στις εκλογές: 

Α. Για την εκλογή εκπροσώπων των γιατρών και των άλλων επιστη¬ 
μόνων της Ιατρικής Υπηρεσίας. 

Στην εκλογή παίρνουν μέρος. 

(α) Όλοι οι γιατροί που εργάζονται στο νοσοκομείο με οποιαδήποτε 
μορφή και σχέση εξαρτημένης εργασίας. 

(β) Οι άμισθοι ειδικευόμενοι γιατροί, εφόσον έχουν τοποθετηθεί με 
απόφαση του Υπουργείου Υγείας, Πρόνοιας και Κοιν. Ασφαλίσεων, 
πλην εκείνων που υπηρετούν σε άλλες υπηρεσίες και ασκούνται ως υπε¬ 
ράριθμοι (στρατιωτικοί, δημόσιοι υπάλληλοι). 

(γ) Οι επιστήμονες άλλων κλάδων το έργο των οποίων είναι συναφές 
με το διαγνωστικό ή νοσηλευτικό ερευνητικό έργο της ιατρικής υπηρε- 
σίας (χημικοί, φυσικοί, αντινοφυσικοί). 

(δ) Οι πανεπιστημιακοί γιατροί και άλλοι κατά την παραπάνω έννοια 

επιστήμονες οι οποίοι υπηρετούν τακτικά στις πανεπιστημιακές μονάδες 
που είναι εγκατεστημένες και λειτουργού στο Νοσοκομείο. 

Β. Για την εκλογή εκπροσώπου των άλλων εργαζομένων, πλην για¬ 
τρών και επιστημόνων ιατρικής υπηρεσίας: 

Στην εκλογή παίρνουν μέρος: 

(α) Οι εργαζόμενοι όλων των κλάδων (πλην γιατρών και άλλων επι¬ 
στημόνων της ιατρικής υπηρεσίας), που υπηρετούν με οποιαδήποτε 
μορφή και σχέση εξαρτημένης εργασίας, είτε σε οργανικές θέσεις, είτε με 
σύμβαση κατά τις διατάξεις του κεφαλαίου Β του Ν. 993/79. 

Ο εκπρόσωπος αυτός πρέπει να είναι κάτοχος πτυχίου τουλάχιστον 
μέσης σχολής. 

(β) Δεν συμμετέχουν όσοι εργαζόμενοι έχουν προσληφθεί προσωρινά 
σε αναπλήρωση υπαλλήλων που απουσιάζουν. 

2. Τρόπος εκλογής. 

(α) Δικαίωμα υποβολής υποψηφιότητος έχουν όσοι συμμετέχουν 
σύμφωνα με τα εδάφια της προηγούμενης παραγράφου στις εκλογές. 

(β) Με τον εκπρόσωπο για τακτικό μέλος του Δ.Σ. μαζί εκλέγεται και 
ο αναπληρωτής αυτού. 

(γ) Κάθε υποψήφιος με τον υποψήφιο αναπληρωτή του συμπεριλαμ- 
βάνονται σε ξεχωρισμό ψηφοδέλτιο. 

(δ) Εκπρόσωπος στο Συμβούλιο εκλέγεται εκείνος που θα συγκε¬ 
ντρώσει το πενήντα τοις εκατό συν ένα (50% + 1) των εγκύρων ψηφο¬ 
δελτίων. 

Αν κατά την πρώτη ψηφοφορία δεν συγκεντρώσει κανένας από τους 
υποψήφιους το πενήντα τοις εκατό συν ένα των ψήφων, η εκλογή επανα¬ 
λαμβάνεται μεταξύ των δύο πρώτων κατά σειρά σε αριθμό ψήφων. 

Το ψηφοδέλτιο που εκλέγει τον εκπρόσωπο τακτικό μέλος, εκλέγει 
και τον αναπληρωτή του. 

(ε) Οι εκλογές διεξάγονται με μυστική ψηφοφορία σε ημέρα και χώρο 
που ορίζονται από τον πρόεδρο του Διοικητικού Συμβουλίου του Νοσο¬ 
κομείου ύστερα από συνεννόηση με τους συνδικαλιστικούς φορείς των 
εργαζομένων στο Νοσοκομείο, 

(στ) Η ψηφοφορία διεξάγεται με βάση κατάσταση του προσωπικού, 
που έχει δικαίωμα συμμετοχής στις εκλογές. 

Η κατάσταση καταρτίζεται από την υπηρεσία προσωπικού κάθε νο¬ 
σοκομείου και υπογράφεται από τον Διοικητικό Δ/ντή αυτού. 

3. Εκλογή Εφορευτικής Επιτροπής. 

(α) Για την διεξαγωγή των εκλογών, εκλέγεται με μυστική ψηφοφο¬ 
ρία τριμελής εφορευτική Επιτροπή. 

(β) Η εκλογή της Εφορευτικής Επιτροπής μπορεί να γίνει την ίδια 
ημέρα που έχει ορισθεί για την εκλογή του Εκπροσώπου, ή άλλη προη¬ 
γούμενη ημέρα που ορίζεται κατά την ίδια διαδικασία ορισμού της ημέ¬ 
ρας εκλογής του Εκπροσώπου. Μαζί με την Εφορευτική Επιτροπή εκλέ¬ 
γονται και δύο γραμματείς. 

(γ) Δικαίωμα να εκλεγούν και να εκλέξουν έχουν όσοι συμπεριλαμβά- 
νονται στις αναφερόμενες στις προηγούμενες παραγράφους κατηγο¬ 
ρίες. 

4. Εφαρμογή διατάξεων για λοιπά θέματα. ^ 

Για θέματα που δεν καλύπτονται από τις ρυθμίσεις του άρθρου αυτού, 
εφαρμόζονται ανάλογα όσα ισχύουν για την διαδικασία διεξαγωγής αρ¬ 
χαιρεσιών στις πρωτοβάθμιες συνδικαλιστικές οργανώσεις. 

Άρθρο 5 
Κάλυψη δαπάνης 

1. Από τις διατάξεις της απόφασης αυτής δεν προκαλείται δαπάνη σε 
βάρος των Προϋπολογισμών των Νοσηλευτικών Ιδρυμάτων Ν.Δ. 
2592/53. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 5 Νοεμβρίου 1992 

0 ΥΠΟΥΡΓΟΣ 

ΓΕΩΡΓΙΟΣ ΣΟΥΡΛΑΣ 


Αριθ, 43626 (3) 

Συγκρότηση Οργανωτικής - Εκτελεστικής Επιτροπής Πανευρωπαϊκού 
Πρωταθλήματος Εφήβων Πυγμαχίας 1993. ! 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Α.Ν. 397/68 «περί επανασυστάσεως της Γενικής Γραμμα¬ 
τείας Αθλητισμού και των αρμοδιοτήτων αυτής». 

β) Του Ν. 1558/85 «Κυβέρνηση και Κυβερνητικά Όργανα». 

γ) Του Ν. 1566/85 «Δομή και λειτουργία Πρωτοβάθμιας και Δευτε¬ 
ροβάθμιας Εκπαίδευσης και άλλες διατάξεις». 

δ) Του Ν. 1646/86 (άρθρο 33) «μέτρα πρόληψης και καταστολής 
βίας κ.λπ». 

2. Την υπ’ αριθ. Υ, 1504/4.9.91 κοινή απόφαση του Πρωθυπουρ¬ 
γού και της Υπουργού Πολιτισμού «ανάθεση αρμοδιοτήτων στον Υφυ¬ 
πουργό Πολιτισμού Βασίλειο Παπαγεωργόπουλο». 

3. Το υπ’ αριθ. 665/18.4.92 έγγραφο της Ελληνικής Ομοσπονδίας 
Πυγμαχίας, αποφασίζουμε: 

Συγκροτούμε Οργανωτική - Εκτελεστική Επιτροπή για τη διοργά¬ 
νωση του Πανευρωπαϊκού Πρωταθλήματος Εφήβων Πυγμαχίας 1993 
που θα γίνει στη Θεσσαλονίκη αποτελούμενη από τους παρακάτω: 

1. Ιωάννη Οικονόμου, ως Πρόεδρο. 

2. Ιάκωβο Άντζελ, ως Αντιπρόεδρο. 

3. Εμμανουήλ Λαμπίδη, ως μέλος. 

4. Θεμιστοκλή Σχίζα, ως μέλος. 

5. Μάρκο Καλούδη, ως μέλος. 

6. Γεώργιο Μπούκη, ως μέλος. 

7. Δήμο Λέφα, ως μέλος. 

8. Μιχαήλ Λεμούσια, ως μέλος. 

9. Βασίλειο Μορφιάδη, ως μέλος. 

10. Ελ. Παπαδερό, ως μέλος. 

11. Στέφανο Καπιδάκη, ως μέλος. 

Ως συντονιστής - Διευθυντής ορίζεται ο Ευάγγελος Μιχαήλ και ως 
Διευθύντρια η Καθηγήτρια Φυσικής Αγωγής Ξένια Αργειτάκη. Οικονο¬ 
μικός Υπόλογος ορίζεται η υπάλληλος της Γ.Γ.Α. Μαρία Θεοχάρη και 
Γραμματέας ο Γρηγόριος Ζηράς. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 10 Νοεμβρίου 1992 

Ο ΥΦΥΠΟΥΡΓΟΣ 

ΒΑΣΙΛΕΙΟΣ ΠΑΠΑΓΕΩΡΓΟΠΟΥΛΟΣ 
-+- 

Αριθ. οικ. 94091/1258 (4) 

Κατανομή οργανικών θέσεων στις κεντρικές υπηρεσίες του ΥΠΕΧΩΔΕ. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Π.Δ/τος 910/77 «Οργανισμός του Υπουργείου 
Δημοσίων Έργων» (Α' 305). 

2. Τις διατάξεις του Π.Δ/τος 51/88 «Οργανισμός Υπουργείου ΠΕ- 
ΧΩΔΕ» (Α' 19). 

3. Τις διατάξεις του άρθρου 70 του Ν. 1943/91 «Εκσυγχρονισμός 
της οργάνωσης και λειτουργίας της Δημόσιας Διοίκησης κ.λπ» (Α’ 50). 

4. Τη με αρ. Υ. 1503/91 απόφαση του Πρωθυπουργού «Καθορισμός 
αρμοδιοτήτων στον Υφυπουργό ΠΕΧΩΔΕ» (Β' 702). 

5. Τη με αρ. οικ. 76226/945/92 απόφαση των Υπουργών Προε¬ 
δρίας της Κυβέρνησης, Εσωτερικών και του Υφυπουργού Περιβάλλο¬ 
ντος, Χωροταξίας και Δημοσίων Έργων «Κατανομή οργανικών θέσεων 
σε περιφερειακές υπηρεσίες του Υπ. ΠΕΧΩΔΕ» (Β’ 524), αποφασίζουμε: 

Κατανέμουμε τις οργανικές θέσεις του τακτικού και με σύμβαση ιδι¬ 
ωτικού δικαίου αορίστου χρόνου προσωπικού κατά κλάδο και ειδικό¬ 
τητα στις κεντρικές υπηρεσίες του Υπουργείου ΠΕΧΩΔΕ, όπως φαίνε¬ 
ται στους συνημμένους πίνακες. 

Από τις διατάξεις της παρούσας δεν προκαλείται δαπάνη σε βάρος 
του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 5 Νοεμβρίου 1992 

Ο ΥΦΥΠΟΥΡΓΟΣ 

X. ΚΑΤΣΙΓΙΑΝΝΗΣ 













































ΥΠΟΥΡΓΕΙΟ ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ & ΔΗΜΟΣΙΩΝ ΕΡΓΩΝ 
ΓΕΝΙΚΗ ΔΙΕΥΘΥΝΣΗ ΔΙΟΙΚΗΣΗΣ 
ΔΙΕΥΘΥΝΣΗ ΟΡΓΑΝΩΣΗΣ 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καηοδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 


ΤΕίΕΧ 

22.3211 ΥΡΕΤ (5Β 

λειτουργούν καθημερινά από 8.00* έως 13.30* 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52:48.141 

* Τμήμα πληροφόρησης: Για τα δημοσιεύματα των ΦΕΚ Καηοδιστρίου 25 τηλ.: 52.25.713 - 52.49.547 


• Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 60. Από 9 σελίδες μέχρι 16 δρχ. 100, από 17 έως 24 δρχ. 120 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 40 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 



Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για 
β) » 


το Τεύχος Α' 
» » Β' 


ε) » 

στ) » 

ζ) » 

η) » 
θ) » 
ι) » 


Αναπτυξιακών Πράξεων 
Ν.Π.Δ.Δ. 

ΠΑΡΑΡΤΗΜΑ 
Δελτ. Εμπ.& Βιομ. Ιδ. 
Αν. Ειδικού Δικαστηρίου 
Α.Ε. & Ε.Π.Ε. 


ια) Για όλα τα Τεύχη 


13.000 

23.000 

7.000 

22.000 

15.000 

7.000 

4.000 

7.000 

2.000 

50.000 

100.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 650 

» 1.150 

» 350 

» 1.100 

» 750 

» 350 

» 200 

» 350 

» 100 

» 2.500 

» 5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



















